**Vanessa CARLTON** (naskiĝnome:**Vanessa Lee Carlton**) (naskiĝis la 16-an de aŭgusto 1980 en Milford (Pensilvanio)) estas usona kantistino.

Biografio
---------

Vanessa estas ĉefe fama pro sia kanzono *A Thousand Miles*, unuopaĵo el ŝia unua albumo *Be not Nobody* (2002). Ŝia dua albumo *Harmonium* (2004) ne estis tiel sukcesa.

Ŝia patro, Ed, estas piloto kaj ŝia patrino estas instruistino pri piano. Vanessa estas pliaĝa fratino de Gwendoline kaj Edmund. Ŝi frue ekludis pianon kaj ŝia patrino fariĝis ŝia unua instruanto. Nur du-jara, post vizito al Disneyland, ŝi pianludis « It's a Small World », kio instigis ŝian patrinon konatigi klasikajn komponistojn kiajn Mozart aŭ Erik Satie al ŝi. Tamen ŝia tiama revo estis fariĝi stelula dancistino kaj 14-jara ŝi eniris usonan danclernejon en Novjorko. Ŝi rapide disreviĝis pro la instru-metodoj kiuj montriĝis tro drastaj por ŝi. Vanessa decidis forlasi danclernejon kaj komencis viziti Universitaton de Kolumbio, samtempe laborante kiel kelnerino. Ŝia amo al muziko neniam forlasis ŝin kaj ŝi ekkantis en trinkejoj kaj kluboj de Manhattan. Tiel ŝi renkontis Peter Zizzo kiu, iom poste, invitis ŝin registri provkanzonojn en sia studio. Nelonge post la sendo de provkanzono al Interscope Records, ŝi subskribis kontrakton kaj registris *Rinse*, albumon kiu neniam aperis. Tamen ŝi reverkis kanzonojn "Ordinary Day", "Rinse" aŭ "Pretty Baby", kiuj aperis en la albumo *Be Not Nobody*.

Nuntempe, ŝi loĝas en la kvartalo de "Nolita" en Novjorko. En 2006, ŝi komencis prilabori trian albumon kun Irv Gotti, Stephan Jenkins kaj Linda Perry. La unua unuopaĵo titoliĝas "Nolita Fairytale" kaj la albumo aperinta la 9-an de oktobro 2007 titoliĝas *Heroes And Thieves*. Ŝi ankaŭ ŝanĝis diskkompanion de A&M de Universal Music al The Inc (Universal Motown), estrata de Irv Gotti.

Diskaro
-------

### Albumoj

* 2002: *Be not Nobody*

1. Ordinary Day
2. Unsung
3. A Thousand Miles
4. Pretty Baby
5. Rinse
6. Sway
7. Paradise
8. Princess
9. Paint it Black
10. Wanted
11. Twilight

* 2004: *Harmonium*

1. White Houses
2. Who's to say
3. Annie
4. San Francisco
5. Afterglow
6. Private Radio
7. Half a week before the Winter
8. C'est la vie
9. Papa
10. The Wreckage

* 2007: *Heroes & Thieves*

1. Nolita Fairytale
2. Spring Streets
3. My Best
4. Come Undone
5. The One
6. Heroes & Thieves
7. This Time
8. Fools like me
9. Home
10. More than This

* Rabbits on the Run (2011)
* Liberman (2015)
* Love Is an Art (2020)

### Unuopaĵoj

* 2002: *A Thousand Miles*
* 2002: *Ordinary Day*
* 2002: *Pretty Baby*
* 2004: *White Houses*
* 2004: *Private Radio*
* 2007: *Nolita Fairytale*
* 2008: *Hands On Me*
* 2011: *Carousel*
* 2011: *I Don't Want to Be a Bride*
* 2012: *Hear the Bells*
* 2015: *Operator*
* 2015: *House of Seven Swords*
* 2016: *Nothing Where Something Used to Be*
* 2020: *The Only Way to Love*
* 2020: *Future Pain*

Eksteraj ligiloj
----------------

* Kategorio Vanessa Carlton en la Vikimedia Komunejo (Multrimedaj datumoj)


|  |  |
| --- | --- |
| Portala ikono | Portalo pri Muziko |

* Oficiala retejo de Vanessa Carlton
* Vanessa Carlton en IMDb Arkivigite je 2011-07-27 per la retarkivo Wayback Machine


|  |  |
| --- | --- |
| Bibliotekoj | * PeEnEo: 324882
* GND: 135387132
* LCCN: no2002045060
* VIAF: 6926149108418568780003
* ISNI: 0000 0000 5517 8202
* BNF: 140549695
* MBA: c1a61bb0-e4fe-4064-bc8d-954a2dafda79
* NKC: xx0201229
 |